บาทเปิด 29.99 บาทต่อดอลลาร์ แข็งค่า
เงินบาทเปิดตลาด 29.99 บาทต่อดอลลาร์ กลับมาแข็งค่า ตลาดจับตาตัวเลขส่งออกไทย-ถ้อยแถลงประธานเฟด
23 ก.พ. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 29.99 บาท/ดอลลาร์ แข็งค่าจากปิดตลาดเย็นวันที่ 22 กพ.64 ที่ระดับ 30.04 บาท/ดอลลาร์ เนื่องจากดอลลาร์ปรับตัวอ่อนค่าเมื่อเทียบกับทุกสกุลเงินหลัก จากแรงเทขายทำกำไร และการส่งออกทองคำ
"บาทแข็งค่าจากเย็นวานนี้ตามตลาดโลกหลังมีแรงเทขายทำกำไร และการส่งออกทองคำหลังราคาปรับขึ้น" นักบริหารเงินกล่าว
สำหรับปัจจัยที่ตลาดจับตาดูเป็นการแถลงนโยบายของประธานธนาคารกลางสหรัฐ (เฟด) ต่อสภาคองเกรส ส่วนปัจจัยในประเทศจะมีการแถลงตัวเลขส่งออกเดือน ม.ค.64
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 29.90-30.05 บาท/ดอลลาร์